stanford-oval/wikipedia huggingface dataset:
Jhikoman

| Jhikoman> Henkilötiedot |
| --- | --- |
Koko nimi:  Jhikolabwino Siza Manyika
Syntynyt: 1972 Dar es Salaam, Tansania
Muusikko
Aktiivisena:  1994-
Tyylilajit:  Reggae Folk Akustinen
Soittimet:  laulu, kitara
Yhtyeet:  Jhikoman and The Afrikabisa Band
Levy-yhtiöt:  Afrikabisa Records  UduMood Music  Livityrecords
  [ Muokkaa Wikidatassa ] [ ohje ]  
Jhikoman (oikealta nimeltään Jhikolabwino Siza Manyika) on tunnettu tansanialainen reggaeartisti. Hän on toiminut aktiivisena muusikkona vuodesta 1994 lähtien ja keikkaillut laajasti sekä Euroopassa että Afrikassa. Viimeisimmillä levyillään hän yhdistää reggaeta akustiseen afrikkalaiseen musiikkiin. Jhikoman laulaa englanniksi, swahiliksi sekä äidinkielellään nyasaksi. Jhikoman syntyi vuonna 1972 Dar es Salaamissa, Tansaniassa. Hän on kolmas lapsi yhdeksänlapsisessa perheessä. Musiikin ohella Jhikoman toimii maalarina, sarjakuvapiirtäjänä, veistäjänä ja viljelijänä. Nykyisin hän asuu Bagamoyossa.
Chikondi

Jhikoman julkaisi vuonna 2005 Livityrecordsin ja sittemmin vuonna 2007 Afrikabisa Recordsin kautta albumin Chikondi. Chikondi on nyasan kieltä ja tarkoittaa jumalallista, ehdotonta ja uhrautuvaa rakkautta. Levy nauhoitettiin Green Dragon studiolla Oslossa, Norjassa sekä Zamunda studiolla Dar es Salaamissa, Tansaniassa. Levyllä vieraili useita kansainvälisiä artisteja, kuten Baran M. Kurdistanista, Khalid Salih Sudanista, Uriel Seri Norsunluurannikolta, Thorbjørn Holte, Geir Inge Storli, Henrik Johnsen ja Jacob Norjasta, OnRebel G Meksikosta, Carola Kinasha Tansaniasta, Chai Jaba Kongosta sekä Sister Yana Brasiliasta.
Tupendane

Jhikoman julkaisi vuonna 2008 Afrikabisa Recordsin kautta levyn Tupendane. Levyn tuotti Micho Dread ja se levytettiin StudioRed-studiolla Helsingissä, Suomessa.
Yapo

Vuonna 2009 julkaistiin UduMood Musicin kautta Jhikomanin levy Yapo. Levyn tuottajana toimi suomalainen tunnettu muusikko ja tuottaja Samuli "Teho" Majamäki. Levy nauhoitettiin Bagamoyossa Tansaniassa, UduMood studiolla Suomessa sekä Alcalassa Espanjassa.
Diskografia > Albumit

Chikondi (2007)
Tupendane (2008)
Yapo (2009)
Moyo Unadunda (2012)
Diskografia > Singlet

Selina (2010)
Bongoraggamuffin (2011)
Aiheesta muualla

Jhikoman Last.fm:ssä (englanniksi)
Sauti za Busara Zanzibar: Festival artists (Arkistoitu – Internet Archive)
Jhikoman: Viralliset sivut (Arkistoitu – Internet Archive)
UduMood Music
Ellie Goulding

| Ellie Goulding |
| --- | --- |
 Ellie Goulding vuonna 2017.
Henkilötiedot
Koko nimi:  Elena Jane Goulding
Syntynyt: 30. joulukuuta 1986 (ikä 37) Hereford, Englanti
Ammatti:  laulaja, lauluntekijä, levytuottaja
Muusikko
Laulukielet:  englanti
Aktiivisena:  2009–
Tyylilajit:  indie pop, synthpop, house
Soittimet:  kitara, rummut, piano, basso, mandoliini, koskettimet
Levy-yhtiöt:  Polydor, Neon Gold, Cherrytree, Interscope Records, OWSLA
Aiheesta muualla
Kotisivut
  [ Muokkaa Wikidatassa ] [ ohje ]  
Elena Jane ”Ellie” Goulding (s. 30. joulukuuta 1986 Hereford, Englanti) on brittiläinen laulaja-lauluntekijä ja kitaristi. Vuoden 2010 Brit Awardsissa hän voitti kriitikoiden valinta -palkinnon.
Goulding valittiin vuoden lupaavimmaksi artistiksi BBC:n järjestämässä äänestyksessä tammikuussa 2010. Goulding julkaisi Lights-debyyttialbuminsa maaliskuussa 2010. Albumi ylsi ensimmäisellä listaviikollaan ykkössijalle Britannian albumilistalla. Goulding julkaisi toisen albuminsa Halcyonin lokakuussa 2012.
Vuoden 2011 Brit Awardsissa Goulding oli ehdolla Britannian parhaaksi naisartistiksi.
Goulding on esiintynyt Suomessa kuudesti: radiokanava YleX:n järjestämällä keikalla Tavastialla 2013, kesäkuussa 2014 Ilosaarirockissa, Ruisrockissa vuonna 2015, Provinssissa vuonna 2017, Ruisrockissa vuonna 2019 sekä Espoon viinijuhlissa 2022..
Nuoruus

Goulding syntyi ja varttui Lyonshallissa, pienessä englantilaiskylässä. Hänellä on kaksi siskoa sekä veli ja hän on perheen toinen lapsi. Hänen äitinsä Tracey o. s. Clark työskenteli supermarketissa ja isä Arthur Goulding hautausurakoitsijana. Vanhemmat erosivat Gouldingin ollessa viisivuotias. Vanhempien eron jälkeen Gouldingin äiti meni uudelleen naimisiin lossinkuljettajan kanssa. Ellie opetteli soittamaan klarinettia yhdeksänvuotiaana, ja 14-vuotiaana hän oppi soittamaan kitaraa. Hän alkoi kirjoittaa lauluja ahkerasti ollessaan 15-vuotias, ja samalla hän opiskeli teatteria ja draamaa. 19-vuotiaana Goulding voitti oppilaiden laulukilpailun, josta manageri johdatti hänet Lontooseen ja lopulta levytyssopimukseen.
Goulding tutustui elektroniseen musiikkiin, ja oltuaan kaksi vuotta yliopistossa häntä neuvottiin pitämään taukoa musiikkiurasta. Hän piti tauon ja muutti Lontoon länsiosiin. Siellä hän kehitti uraansa ja tutustui tuottajiin Starsmith ja Frankmusik. He antoivat hänen lauluilleen elektro-pop-sävyjä, ja Goulding esitti heille kappaleen ”Wish I Stayed”.
Diskografia > Studioalbumit

Lights (2010)
Halcyon (2012)
Delirium (2015)
Brightest Blue (2020)
Diskografia > Uudelleenjulkaisut

Bright Lights (2010)
Halcyon Days (2013)
Diskografia > Singlet

”Under the Sheets” (2009)
”Starry Eyed” (2010)
”Guns and Horses” (2010)
”The Writer” (2010)
”Your Song” (2010)
”Lights" (2011)
”Anything Could Happen” (2012)
”Figure 8” (2012)
”Explosions” (2013)
”Burn” (2013)
”How Long Will I Love You” (2013)
”Goodness Gracious” (2013)
”Beating Heart” (2014)
”Love Me Like You Do” (2015)
”On My Mind” (2015)
”Army” (2016)
”Something in the Way You Move” (2016)
”Still Falling For You” (2016)
”First Time” (Kygon kanssa, 2017)
”O Holy Night” (2017)
”Vincent” (2018)
”Close to Me” (Diplon kanssa, 2018)
”Flux” (2019)
”Sixteen” (2019)
”Hate Me” (Juice Wrldin kanssa, 2019)
”Worry About Me” (mukana Blackbear, 2020)
”Power” (2020)
”Slow Grenade” (feat. Lauv) (2020)
”Love I'm Given” (2020)
”Easy Lover” (feat. Big Sean) (2022)
Diskografia > Vierailevana artistina

”Wonderman” (Tinie Tempah, 2010)
”I Need Your Love” (Calvin Harris, 2013)
”Flashlight” (DJ Fresh, 2014)
”Outside” (Calvin Harris, 2014)
”Powerful” (Major Lazer, 2015)
”Mama” (Clean Bandit, 2019)
”Return to Love” (Andrea Bocelli, 2019)
Aiheesta muualla

Kuvia tai muita tiedostoja aiheesta Ellie Goulding Wikimedia Commonsissa
Ellie Gouldingin kotisivut
Ellie Goulding Ilosaarirockissa heinäkuussa 2014.
Rupert Graves

| Rupert Graves |
| --- | --- |
 Graves elokuvan Made in Dagenham ensi-illassa syyskuussa 2010
Henkilötiedot
Syntynyt: 30. kesäkuuta 1963 (ikä 61) Weston-super-Mare, Somerset, Iso-Britannia
Ammatti:  näyttelijä
Puoliso:  Susie Lewis (2001-)
Näyttelijä
Aktiivisena:  1978-
Merkittävät roolit:  Uusi Sherlock
Aiheesta muualla
Viralliset kotisivut
IMDb 
Elonet
Rupert Graves (s. 30. kesäkuuta 1963 Lontoo, Iso-Britannia) on englantilainen näyttelijä. Hän on näytellyt elokuvissa kuten Hotelli Firenzessä (1985), V niin kuin verikosto (2006) ja televisiosarjoissa kuten Uusi Sherlock (vuodesta 2010 lähtien) ja Scott & Bailey (2011).
Valikoitu filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1985 | Hotelli Firenzessä | A Room with a View | Freddy Honeychurch |
| 1987 | Maurice | Maurice | Alec Scudder |
| 1988 | Kourallinen tomua | A Handful of Dust | John Beaver |
| 1991 | Enkelten polku | Where Angels Fear to Tread | Philip Herriton |
| 1992 | Damage | Damage | Martyn Fleming |
| 1994 | Hullu kuningas | The Madness of King George | Robert Fulke Greville |
| 1996 | Rajan yli | Different for Girls | Paul Prentice |
| 1999 | Cleopatra | Cleopatra | Augustus |
| 1999 | Väärä valinta | Dreaming of Joseph Lees | Joseph Lees |
| 2000 | Extreme Ops | Extreme Ops | Jeffrey |
| 2006 | V niin kuin verikosto | V for Vendetta | Dominic |
| 2007 | Arvoituksia arkussa | Death at a Funeral | Robert |
| 2018 | Swimming with Men | Swimming with Men | Luke |
| 2020 | Emma | Emma | Mr. Weston |
Valikoitu filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1979 | Viisikko | Yan | 2 jaksoa |
| 1981 | Vice Versa | Tipping | 6 jaksoa |
| 1987 | Fortunes of War | Simon Boulderstone | 3 jaksoa |
| 1990 | Salaliitto Sudenpesässä | Axel von dem Bussche |  |
| 1992 | Komisario Morse | Billy | Jakso 'Happy Families' |
| 1996 | Wildfell Hallin asukas | Arthur Huntingdon |  |
| 2005 | A Waste of Shame | William Shakespeare |  |
| 2007 | Ashes to Ashes | Danny Moore | 1. kausi, 2. jakso |
| 2008 | Murhan jäljet | John Garrett | 2 jaksoa |
| 2010- | Uusi Sherlock | D.I. Lestrade |  |
| 2011 | Murha paratiisissa | James Lavender | 1 jakso |
| 2011 | Scott & Bailey | Nick Savage | 5 jaksoa |
| 2012 | Doctor Who | Riddell | 7. kausi, 2. jakso "Dinoja avaruudessa!" |
| 2012 | Valkoinen kuningatar | Lord Stanley | 6 jaksoa |
| 2014 | Kenttäsairaalan sisaret | Edward Crecy | 1 jakso |
| 2014 | Viimeinen tango Halifaxissa | Gary | 6 jaksoa |
| 2017 | 12 apinaa | Sebastian | 1 jakso |
| 2018 | Krypton | Ter-El | 1 jakso |
| 2019 | War of the Worlds | Frederick | 3 jaksoa |
| 2020 | Riviera  | Gabriel Hirsch | 8 jaksoa |
Aiheesta muualla

Rupert Graves Internet Movie Databasessa. (englanniksi)
Jai Courtney

| Jai Courtney |
| --- | --- |
 Courtney elokuvan Divergent – Outolintu ensi-illassa keväällä 2014.
Henkilötiedot
Syntynyt: 15. maaliskuuta 1986 (ikä 38) Sydney, Uusi Etelä-Wales, Australia
Ammatti:  näyttelijä
Näyttelijä
Aktiivisena:  2005-
Merkittävät roolit:   Jack Reacher: Tappajan jäljillä  Suicide Squad  The Suicide Squad: Suicide Mission 
Aiheesta muualla
IMDb 
Elonet
Jai Courtney (s. 15. maaliskuuta 1986 Sydney, Australia) on australialainen näyttelijä, joka on esiintynyt muun muassa elokuvissa A Good Day to Die Hard (2013) ja Divergent – Outolintu (2014).
Filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2009 | Stone Bros. | Stone Bros. | Eric |
| 2012 | Jack Reacher: Tappajan jäljillä | Jack Reacher | Charlie |
| 2013 | A Good Day to Die Hard | A Good Day to Die Hard | Jack McClane |
| 2014 | Divergent – Outolintu | Divergent | Eric |
| 2014 | I, Frankenstein | I, Frankenstein | Gideon |
| 2014 | Felony | Felony | Jim Melic |
| 2014 | Murtumaton | Unbroken | Hugh ”Cup” Cuppernell |
| 2014 | Kaivonkatsoja | The Water Diviner | Lt. Col. Cecil Hilton |
| 2015 | Terminator: Genisys | Terminator Genisys | Kyle Reese |
| 2015 | Man Down | Man Down | Devin Roberts |
| 2015 | Outolintu-sarja: Kapinallinen | The Divergent Series: Insurgent | Eric |
| 2016 | Suicide Squad | Suicide Squad | George ”Digger” Harkness / Kapteeni Bumerangi |
| 2019 | Alita: Battle Angel | Alita: Battle Angel | Jashugan |
| 2021 | The Suicide Squad: Suicide Mission | The Suicide Squad | George ”Digger” Harkness / Kapteeni Bumerangi |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli |
| --- | --- | --- | --- |
| 2008 | Ensiapuosasto | All Saints | Harry Avent |
| 2008–2009 | Raftersien perheonnea | Packed to the Rafters  | Damian |
| 2010 | Spartacus: Blood and Sand | Spartacus: Blood and Sand | Varro |
Aiheesta muualla

Kuvia tai muita tiedostoja aiheesta Jai Courtney Wikimedia Commonsissa
Jai Courtney Elonetissä.
Jai Courtney Internet Movie Databasessa. (englanniksi)
Lotte Verbeek

| Lotte Verbeek |
| --- | --- |

Henkilötiedot
Syntynyt: 24. kesäkuuta 1982 (ikä 42) Venlo, Alankomaat
Näyttelijä
Merkittävät roolit:  Giulia Farnese (Borgiat, maan ja taivaan valtiaat)
Aiheesta muualla
lotte-verbeek.com
IMDb 
Elonet
Lotte Verbeek (s. 24. kesäkuuta 1982 Venlo, Alankomaat) on alankomaalainen näyttelijä, tanssija ja malli. Hänet tunnetaan muun muassa roolistaan Giulia Farnesena televisiosarjassa Borgiat, maan ja taivaan valtiaat ja Ana Jarviksena televisiosarjassa Agent Carter.
Filmografia

Nothing Personal (2009)
Lescanon siskokset (Le ragazze dello swing, 2010)
Borgiat, maan ja taivaan valtiaat (televisiosarja, 2011-2013)
Suspension of Disbelief (2012)
Tähtiin kirjoitettu virhe (The Fault in Our Stars, 2014)
Outlander – Matkantekijä (televisiosarja, 2014-)
The Last Witch Hunter (2015)
Agent Carter (televisiosarja, 2016)
Blacklist (televisiosarja, 2016-2021)
Aiheesta muualla

Lotte Verbeek Internet Movie Databasessa. (englanniksi)
Jeremy Folderol

| Jere Saharinen> Henkilötiedot |
| --- | --- |
Syntynyt: 1996
Ammatti:  musiikkituottaja, DJ
Muusikko
Taiteilijanimi:  Jeremy Folderol, Smoof, Jeremine
Aktiivisena:  2014–
Tyylilajit:  EDM
Levy-yhtiöt:  Warner Music Finland (2013–2017), Capitol Records (2020-)
  [ Muokkaa Wikidatassa ] [ ohje ]  
Jeremy Folderol (oikealta nimeltään Jere Saharinen) on suomalainen DJ ja musiikkituottaja.
Folderol solmi levytyssopimuksen Warner Music Finlandin kanssa kesällä 2013. Ensimmäisen singlensä, ”In Stereo”, hän julkaisi 4. huhtikuuta 2014. Kesäkuussa 2014 julkaistulla järjestyksessään toisella singlellä, ”We Are Forever”, laulaa laulaja-lauluntekijä ja tuottaja Jonny Rose. Kolmas single, ”Little Sister”, julkaistiin syyskuussa 2015. Kappaleella on mukana ruotsalainen laulaja-lauluntekijä Tilly.
Folderol debytoi sooloartistina Jeremine-nimellä vuonna 2020..
Diskografia > Singlet > Jeremy Folderol

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2014 | ”In Stereo” | – | – | – |  |
| 2014 | ”We Are Forever” (feat. Jonny Rose) | – | – | 39  |  |
| 2015 | ”Little Sister” (feat. Tilly) | – | – | 37  |  |
| 2015 | ”Mitä sä ajattelet (anna sun äänesi kuulua)”  (Jonne Aaron feat. Jeremy Folderol) | – | – | 42  |  |
| 2016 | ”You On Repeat” (feat. Heyday) | – | – | – |  |
| 2017 | ”Writing History” | – | – | – |  |
Diskografia > Singlet > Jeremine

Alive & Breathing (2020)
Goth Boy Summer (2020)
Sober (2021)
Kid again (2021)
Diskografia > Musiikkivideot

In Stereo (2014)
We Are Forever (2014)
Little Sister (2015)
Aiheesta muualla

Jeremy Folderol Twitterissä (vanhentunut linkki)
Jeremine Instagramissa
Tahitin kielen aakkoset

| Tahitin kielen aakkoset |
| --- | --- |
Tyyppi:  aakkoset
Kielet:  tahitin kieli
Kehittäjä:  John Davis
Kehitetty:  1805
Aikakausi:  1800-luvulta alkaen
Kirjoitussuunta:  vasemmalta oikealle
Tahitia kirjoitetaan latinalaisin aakkosin. Tahiti oli 1800-luvun alkuun asti puhtaasti puhuttu kieli. Walesilainen kielitieteilijä ja historioitsija John Davis kehitti ensimmäisen aakkoston vuonna 1805 ja viisi vuotta myöhemmin julkaisi ensimmäisen tahitiksi kirjoitetun ABC-kirjan nimeltä Te Aebi no Tahiti.
Pitkiä vokaaleita merkitään pituusmerkillä (tahitiksi tārava).
Kirjaimia tahitissa on 13 näiden lisäksi kielessä on käytössä myös heittomerkkiä muistuttava merkki (tahitiksi ‘eta), jolla merkitään glottaaliklusiilia:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
Isot kirjaimet
| A | E | I | O | U | F | H | M | N | P | R | T | V |
Pienet kirjaimet
| a | e | i | o | u | f | h | m | n | p | r | t | v |
Kirjaimen K hyväksymisestä osaksi tahitin kielen aakkosia on käyty keskustelua.
Travis Fimmel

| Travis Fimmel |
| --- | --- |
 Fimmel vuonna 2015
Henkilötiedot
Syntynyt: 15. heinäkuuta 1979 (ikä 45) Echuca, Victoria, Australia
Ammatti:  näyttelijä
Näyttelijä
Merkittävät roolit:  Ragnar Lothbrok (Viikingit) Anduin Lothar (Warcraft: The Beginning)
Aiheesta muualla
Viralliset kotisivut
IMDb 
Travis Fimmel (s. 15. heinäkuuta 1979 Echuca, Victoria), on australialainen näyttelijä ja entinen malli, joka on tunnetuin roolistaan Ragnar Lothbrokina televisiosarjassa Viikingit. Mallin urallaan Fimmel toimi muun muassa Calvin Kleinin mallina.
Filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2008 | Ravenswood | Ravenswood | Ron |
| 2008 | Surfer, Dude | Surfer, Dude | Johnny Doran |
| 2010 | The Experiment | The Experiment | Helweg |
| 2010 | Needle | Needle | Marcus Rutherford |
| 2010 | Pure Country 2: The Gift | Pure Country 2: The Gift | Dale Jordan |
| 2012 | The Baytown Outlaws | The Baytown Outlaws | McQueen Oodie |
| 2012 | Harodim | Harodim | Lazarus Fell |
| 2015 | Maggie's Plan | Maggie's Plan | Guy |
| 2016 | Warcraft: The Beginning | Warcraft | Anduin Lothar |
| 2017 | Lean on Pete | Lean on Pete | Ray Thompson |
| 2019 | Finding Steve McQueen | Finding Steve McQueen | Harry Barber |
| 2019 | Danger Close: The Battle of Long Tan | Danger Close: The Battle of Long Tan | Harry Smith |
| 2019 | Dreamland | Dreamland | George Evans |
| 2020 | Here Are the Young Men | Here Are the Young Men | TV-juontaja |
| 2021 | Die in a Gunfight | Die in a Gunfight | Wayne McCarthy |
| 2021 | Zone 414 | Zone 414 | Marlon Veidt |
| 2022 | Delia’s Gone | Delia’s Gone | Stacker Cole |
| 2022 | One Way | One Way | Will |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2003 | Tarzan  | Tarzan  | John Clayton / Tarzan | 9 jaksoa |
| 2005 | Rocky Point | Rocky Point | Taj Walters | 1 jakso |
| 2006 | Southern Comfort | Southern Comfort | Bobby | Televisioelokuva |
| 2009 | The Beast | The Beast | Ellis Dove / Carlson | 13 jaksoa |
| 2010 | Chase | Chase | Mason Boyle | 2 jaksoa |
| 2012 | BlackBoxTV | BlackBoxTV | Ted | 1 jakso |
| 2012 | Outlaw Country | Outlaw Country | Feron | Televisioelokuva |
| 2013–2017 | Viikingit | Vikings | Ragnar Lodbrok | 45 jaksoa |
| 2015 | Vikings: Athelstan’s Journal | Vikings: Athelstan’s Journal | Ragnar Lodbrok | Verkkosarja |
| 2020–2022 | Raised by Wolves | Raised by Wolves | Marcus | 18 jaksoa |
| 2022– | That Dirty Black Bag | That Dirty Black Bag | Anderson |  |
| 2024 | Dune: Prophecy | Dune: Prophecy | Desmond Hart |  |
Aiheesta muualla

Näyttelijän virallinen sivusto (Arkistoitu – Internet Archive)
Travis Fimmel Internet Movie Databasessa. (englanniksi)
Sami Rintanen

| Henkilötiedot |
| --- | --- | --- | --- |
Syntymäaika: 11. heinäkuuta 1974 (ikä 50)
Syntymäpaikka: Pori, Suomi
Pelipaikka: puolustaja
Pituus: 184 cm
Lempinimi: Salva
Junioriseurat
1985–1993:  PPT
Seurat
| Vuodet | Seura | O | (M) |
| 1994–1996 |  EuPa | 56 | (2) |
| 1996 |  Jazz | 1 | (0) |
| 1997–2000 |  MuSa | 97 | (4) |
| 2001 |  P-Iirot | 26 | (0) |
| 2002 |  Jaro | 16 | (2) |
| 2002 | →  JBK (laina) | 1 | (0) |
| 2003–2004 |  MuSa | 19 | (0) |
| 2005 |  KaIK | 14 | (0) |
| 2006 |  RuosV | – | (1) |
| 2007–2010 |  Jazz | 16 | (1) |
| Yhteensä | Yhteensä | 246 | (9) |
Valmennusura
2004:  Jazz (apuv.)
2006–2010:  Jazz (apuv.)
2012–2013:  NiceFutis
2013:  Jazz (D-12)
2014:  Jazz (A-jun.)
 Seurajoukkueuran tilastot kattavat vain kansalliset sarjat.
Sami Rintanen (s. 11. heinäkuuta 1974 Pori) on suomalainen jalkapallovalmentaja ja entinen jalkapalloilija. Hän on viimeksi toiminut Naisten Liigassa pelaavan NiceFutiksen päävalmentajana. Aikaisemmin Rintanen on valmentanut FC Jazzin edustus- ja juniorijoukkueita. Omalla peliurallaan Rintanen edusti Veikkausliigassa FC Jazzia ja FF Jaroa. Lisäksi hän on pelannut Pallo-Iiroissa ja Musan Salamassa alemmilla sarjatasoilla.
Kaudella 1996 Rintanen esiintyi FC Jazzin paidassa yhdessä liigaottelussa. Vuonna 2002 hän pelasi Jarossa 16 ottelua. Puolustajana pelannut Rintanen joutui lopettamaan liigauransa seuraavana talvena polvivamman vuoksi.
Vuonna 2004 hän aloitti FC Jazzin A-junioreiden valmentajana, mutta liittyi syyskuussa liigajoukkueen valmennusryhmään Seppo Sairasen kakkosvalmentajaksi. Jazzin hävittyä ensimmäisen karsintaottelun IFK Maarianhaminaa vastaan hänet nostettiin päävalmentajaksi vain kolme päivää ennen ratkaisevaa toista ottelua. Vuosina 2006–2010 Rintanen toimi FC Jazz-junioreiden edustusjoukkueen pää- ja kakkosvalmentajana pelaten myös joitakin otteluita. Suomen Cupin pikkufinaalissa 2009 hän teki voittomaalin City Starsia vastaan ottelun viimeisellä minuutilla.
Tammikuussa 2012 Rintanen siirtyi NiceFutiksen päävalmentajaksi. Kesäkuussa 2013 hänet siirrettiin seuran päävalmentajan paikalta muihin tehtäviin. Vuonna 2014 Rintanen valmensi FC Jazzin A-junioreita. Kausina 2015–2018 hän valmensi VPS:n juniorijoukkueita, mutta palasi kaudeksi 2019 2. divisioonassa pelaavan NiceFutiksen päävalmentajaksi. Kesällä 2020 Rintanen aloitti Liedon Pallon valmennuskoordinaattorina.
John Verdon

| John Verdon> Henkilötiedot |
| --- | --- |
Syntynyt: 1. tammikuuta 1942 (ikä 82) Yhdysvallat
Kansalaisuus:  Yhdysvallat
Ammatti:  kirjailija, toimittaja
Puoliso:  Naomi Verdon
Kirjailija
Äidinkieli: englanti
Tuotannon kieli: englanti
Tyylilajit:  trilleri-, seikkailu-, jännitys-, rikoskirjallisuus
Esikoisteos:  Numeropeli
Aiheesta muualla
www.johnverdon.net/pages/index.php
Löydä lisää kirjailijoitaKirjallisuuden teemasivulta
John Verdon (s. 1. tammikuuta 1942 Yhdysvallat) on yhdysvaltalainen rikoskirjailija. Verdon teki pitkän uran mainosalalla New Yorkin mainosmaailmassa ennen eläkkeelle jäämistään. Eläkkeelle jäätyään hän aloitti uransa kirjailijana. Hänen ensimmäinen teoksensa on Numeropeli (Think of a Number).
Dave Gurney -sarja

Numeropeli (2011)
Sokkoleikki (2012)
Murhakierre (2013)
Tappakaa Peter Pan (2014)
Painajaisuni (2016)
Syntipukki (2019)
Kuolleiden kylä (2022)
Kyynpesä (2023)
Aiheesta muualla

John Verdonin kotisivu
Norman Powell

| Norman Powell |
| --- | --- |
 Norman Powell vuonna 2009.
Henkilötiedot
Syntynyt: 2. marraskuuta 1934 Los Angeles, Kalifornia
Kuollut: 16. kesäkuuta 2021 (86 vuotta) Los Angeles
Kansalaisuus:   Yhdysvallat
Ammatti:  johtohenkilö, tuottaja, vastaava tuottaja ja ohjaaja
Norman Scott Powell (alkuperäisenä sukunimenä Barnes; 2. marraskuuta 1934 Los Angeles, Kalifornia – 16. kesäkuuta 2021 Los Angeles) oli yhdysvaltalainen toimitusjohtaja, tuottaja, vastaava tuottaja ja ohjaaja televisioalalla. Hänellä oli vakinainen virka televisioverkon CBS:n toimitusjohtajana 13 vuoden ajan, ja myöhemmin hän toimi CBS Entertainment Productionsin vanhempana varapuheenjohtajana.
Elämä ja ura > Varhainen elämä

Norman Scott Barnes syntyi Hollywoodissa Los Angelesissa 2. marraskuuta 1934. Hänen isänsä oli kahdeksan kertaa Oscar-ehdokkaana ollut elokuvaaja George Barnes ja äitinsä näyttelijä Joan Blondell. Hänellä oli yksi sisar, Ellen. Hänen vanhempansa erosivat vuonna 1936, ja hänet adoptoi hänen äitinsä toinen aviopuoliso Dick Powell vuonna 1938. Kun Norman valmistui New Jerseyssä sijaitsevasta Lawrenceville Schoolista ja sittemmin Cornellin yliopistosta, hän aloitti uransa televisioalalla 1950-luvun lopulla.
Elämä ja ura > Ura

Powell työskenteli televisioalalla lähinnä johtotehtävissä ja lisäksi valvoi, loi, tuotti sekä ohjasi lukuisia televisiosarjoja ja -elokuvia 1950-luvun lopulta alkaen aina kuolemaansa vuoteen 2021 saakka. Hän työskenteli uransa aikana muun muassa televisiosarjojen Gunsmoke, The Big Valley, 24 ja Kasvottomat sotilaat parissa.
Vuosien aikana Powell palkittiin useilla Telly-palkinnoilla. Hän oli tuottajana ehdolla kahden Primetime Emmyn saajaksi vuosina 1978 ja 2003. Ensimmäinen ehdokkuus tuli minisarjasta Washington: Behind Closed Doors ja toinen sarjasta 24.
Elämä ja ura > Yksityiselämä ja kuolema

Powellin ensimmäinen avioliitto Ann Traubin kanssa päättyi eroon. Hänen toinen vaimonsa oli Ellen Levine, jonka kanssa hän oli naimisissa kuolemaansa asti. Hänellä oli neljä lasta, kaksi tytärtä ja kaksi poikaa, joista toinen syntyi toisesta avioliitosta.
Powell kuoli akuuttiin hengitysvajaukseen 86-vuotiaana 16. kesäkuuta 2021. Hänet haudattiin juutalaiselle Mount Sinain hautausmaalle Simi Valleyyn Kaliforniaan.
Aiheesta muualla

Kuvia tai muita tiedostoja aiheesta Norman Powell Wikimedia Commonsissa
Norman Powell Internet Movie Databasessa. (englanniksi)